બાકી કલાકોરની વાત કરીએ તો અનિલ કપૂર હંમેશા જબરજસ્ત રહ્યા છે અને આમાં પણ છે. તો જેક્લિન અને ડેઝીએ પણ આ ફિલ્મમાં સારા સ્ટંટ કર્યા છે. જ્યારે સાકિબ સલીમ તો પાતના રોલને નિભાવી દીધો છે તેટલું જ પૂરતું છે. બોબી દેઓલે આ ફિલ્મમાં શર્ટ ઉતારીને કેટલાક એક્શન સીન્સ કર્યા છે. પરંતુ તેનો ભાવહીન ચહેરો આ ફિલ્મમાં પણ તેનો સાથ નથી આપતો. આ ફિલ્મમાં વિલન પણ છે અને તેનો રોલ કરવાવાળા ફ્રેડી દારુવાળાએ આ ફિલ્મ શા માટે સાઇન કરી તે એક મોટો પ્રશ્ન છે. કેમ કે અહીં તો રેસ ફેમિલીમાં જ એટલા વિલન છે કે તેમના માટે કોઈ સ્કોપ જ નથી.